แก๊งพม่า ซุปเปอร์วัน เหิมหนัก ลอบขนแรงงานเถื่อน 29 คนเข้าเมือง
ตม.กาญจน์ ร่วม ปคม. ทหาร ฉก.ลาดหญ้า จับ 2 พม่า แก๊งซุปเปอร์วัน ขับรถกระบะซุก ขน 29 แรงงานเถื่อน ข้ามชายแดนไทรโยค หลบหนีเข้าเมือง และฝ่าฝืน พ.ร.บ.โรคติดต่อจากการที่ นายจีระเกียรติ ภูมิสวัสดิ์ ผวจ.กาญจนบุรี พลตรีฐกัด หลอดศิริ ผบ.พล.ร.9 ในฐานะ ผบ.กกล.สุรสีห์ พล.ต.ท.สมพงษ์ ชิงดวง ผบช.สตม. พล.ต.ต.อาชยน ไกรทอง ผบก.ตม.3 สตม. พล.ต.ต.วรณัน สุขเจริญ ผบก.ภ.จว.กาญจนบุรี และ พล.ต.ต.วรวัฒน์ วัฒน์นครบัญชา ผบก.ปคม. มีนโยบายบูรณาการปฏิบัติป้องกันปราบปรามขบวนการค้ามนุษย์ลักลอบขนแรงเถื่อนข้ามชาติตามแนวชายแดนจังหวัดกาญจนบุรีเวลา 20.30 น. วันที่ 29 ก.ค.63 พ.อ.สิทธิพร จุลปานะ ผบ.ร.19/ผบ.ฉก.ลาดหญ้า สั่งการให้ พ.อ.อนิรุจน์ ดิษฐประชา รอง.ผบ.ฉก.ลาดหญ้า บูรณาการปฏิบัติสนธิกำลังกับ พ.ต.อ.สำราญ กลั่นมา ผกก.ตม.จว.กาญจนบุรี พ.ต.อ.อภิสิณฐ์ ไชยรัตน์ ผกก.5 บก.ปคม. พ.ต.อ.ศุภวัตร อังคสยาวัฒน์ ผกก.สส.ภ.จว.กาญจนบุรี พ.ต.อ.สมเกียรติ โฉมฉาย ผกก.สภ.ไทรโยค และ นายสมจิตร เจียมจิระพร นายอำเภอไทรโยค นำกำลังทหาร ตำรวจ ปคม. ชุดสืบสวน ตม.จว.กาญจนบุรี ปกครอง และหน่วยงานความมั่นคงในพื้นที่อำเภอไทรโยค ลงพื้นที่ลาดตระเวนร่วมที่ริมสะพานใกล้วัดกระทะทอง หมู่ 5 ต.ศรีมงคล อ.ไทรโยค จ.กาญจนบุรี ซุ่มโป่งจับกุมขบวนการลักลอบขนแรงงานข้ามชาติต่อมา เวลา 23.30 น. เจ้าหน้าที่ได้ทำการจับกุม นายคินซอ อายุ 35 ปี สัญชาติเมียนมา พร้อมพวก และผู้ติดตาม 9 คน ตรวจสอบไม่พบหลักฐานไม่พบเอกสารการอนุญาตเข้าเมือง โดย นายคินซอ เป็นคนขับรถยนต์กระบะโตโยต้า สีเทา หมายเลขทะเบียน ฒข 5913 กรุงเทพมหานคร ลักษณะกระบะบรรทุกมีหลังคา แจ้งข้อกล่าวหา ซ่อนเร้นหรือช่วยด้วยประการใดๆ เพื่อให้คนต่างด้าวที่เข้าเมืองโดยผิดกฎหมายพ้นจากการจับกุม และดำเนินคดีแรงงานต่างด้าวทั้ง 7 คน เป็นบุคคลต่างด้าวเดินทางเข้ามาและอยู่ในราชอาณาจักรโดยไม่ได้รับอนุญาต และฝ่าฝืน พ.ร.บ.โรคติดต่อ พ.ศ.2558 (ม.52) และคำสั่งคณะกรรมการโรคติดต่อจังหวัดกาญจนบุรีที่ 2296/63 ลง 2 มิ.ย 63ต่อมาเวลา 23.40 น. เจ้าหน้าที่ได้ทำการจับกุม นายมิวมินอ อายุ 45 ปี สัญชาติเมียนมา ขับรถยนต์บรรทุกส่วนบุคคล ลักษณะกระบะบรรทุกมีหลังคา ยี่ห้อโตโยต้า สีดำ หมายเลขทะเบียน 1 ฒฏ 5007 กรุงเทพมหานคร 1 คัน พร้อมแรงงานเมียนมาหลบหนีเข้าเมืองโดยผิดกฎหมายอีก 17 คน นำตัวทั้งหมดมาที่ สภ.ไทรโยคจากการสอบสวน นายมิวมินอู และนายคินซอ โดยได้รับการติดต่อจากนายวัน ไม่มีนามสกุล ชาวเมียนมา ว่าในวันเวลาที่เกิดเหตุ นายวัน ซึ่งเป็นหัวหน้าแก๊งซุปเปอร์วัน เป็นผู้ขับรถยนต์นำล่วงหน้าไปก่อนเพื่อตรวจสอบเส้นทางว่ามีเจ้าหน้าที่ตำรวจหรือไม่ โดยใช้รถกระบะ ยี่ห้อโตโยต้า สีขาว ทะเบียน 1 ฒช 3952 กรุงเทพมหานคร โดยนายวันจะจ่ายเงินค่าจ้างเมื่อส่งคนเสร็จเรียบร้อย โดยตกลงค่าจ้างหัวละ 200 บาท นายมิวมินอู ไปส่งแรงงานเถื่อนที่ถนนพระราม 2 ส่วนนายคินซอไปส่งที่ อ.ท่ามะกา จ.กาญจนบุรี แต่ถูกเจ้าหน้าที่จับกุมเสียก่อนสอบถามบุคคลต่างด้าวที่โดยสารมา รับว่าพวกตนเป็นคนสัญชาติเมียนมา และหลบหนีเข้ามาตามช่องทางธรรมชาติจริง โดยมีคนต่างด้าวสัญชาติเมียนมาเป็นคนพามา แต่ตนเองจำช่องทางธรรมชาติไม่ได้ เสียค่าหัว นำพาคนละ 12000 บาทหลังจากนั้น เจ้าหน้าที่ชุดจับกุมได้ส่งตัวผู้ต้องหาทั้งหมด เป็นผู้นำเข้า 2 คน และแรงงานเถื่อน 29 คน รวม 31 คน พร้อมรถกระบะของกลาง 2 คัน ส่งมอบให้พนักงานสอบสวน สภ.ไทรโยค ดำเนินการตามกฎหมายต่อไป.
ตม.กาญจน์ ร่วม ปคม. ทหาร ฉก.ลาดหญ้า จับ 2 พม่า แก๊งซุปเปอร์วัน ขับรถกระบะซุก ขน 29 แรงงานเถื่อน ข้ามชายแดนไทรโยค หลบหนีเข้าเมือง และฝ่าฝืน พ.ร.บ.โรคติดต่อ
จับแรงงานต่างด้าว,แรงงานเถื่อน,ขนแรงงานพม่า,จับแรงงานพม่า,แก๊งซุปเปอร์วัน,ข่าวทั่วไป